ล้วงโปรไฟล์ลับ หวานใจเจนี่ ? 11ทำความรู้จัก ไฮโซกึ้ง ทายาทเนสกาแฟ
ไฮโซกับดารา ดูเหมือนจะเป็นของคู่กันที่ใครๆ ก็มองแล้วเหมาะสมราวกับกิ่งทองไปหยก เป็นที่อิจฉาตาร้อนของใครรวมไปถึงคู่ใหม่ล่าสุดอย่าง ไฮโซกึ้ง กับ นางเอกสาวหน้าแบ๊ว เจนี่ เทียนโพธิ์สุวรรณ ที่ยังไม่คอนเฟิร์มว่าคบหากัน แต่การให้สัมภาษณ์ของทั้งคู่ก็ดูเหมือนจะเป็นการยอมรับกลายๆ ทำให้หลายคนอยากรู้จักอนาคตหวานใจคนใหม่ของสาวเจนี่ให้มากขึ้น ไทยรัฐออนไลน์ จึงขอพาทุกคนไปทำความรู้จักกับไฮโซหนุ่มติดดิน ซีอีโอผมยาว รวยระดับแสนล้าน เขาเป็นใคร ไปอ่านพร้อมๆ กัน ,1. กึ้ง เฉลิมชัย มหากิจศิริ เกิดเมื่อวันที่ 4 พฤศจิกายน พ.ศ. 2521 ไฮโซกึ้ง จบการศึกษาระดับปริญญาตรี ในสาขาเศรษฐกิจและการเงิน จากมหาวิทยาลัยซัฟโฟล์ค สหรัฐอเมริกา และปริญญาโท สาขาเศรษฐกิจและการเงิน จากมหาวิทยาลัยบอสตัน สหรัฐอเมริกา ,2. ไฮโซกึ้ง เป็นทายาทเจเนอเรชั่นสองเป็นผู้สืบทอดกิจการหลายแสนล้านของพ่อแม่ คือนายประยุทธ กับนางสุวิมล มหากิจศิริ เจ้าของเนสกาแฟ มหาเศรษฐีอันดับต้นๆ ของเมืองไทย มีพี่น้อง 3 คน มีพี่สาว 1 คน คือ อุษณีย์ มหากิจศิริ น้องสาว 1 คน อุษณา มหากิจศิริ ส่วนหนุ่มกึ้งเป็นลูกคนกลาง,3. ไฮโซกึ้ง เริ่มทำธุรกิจโดยการเข้ามาช่วยบริหารกิจการของครอบครัวตัวเอง และปัจจุบันไฮโซกึ้งเป็นซีอีโอ บริษัท โฟร์ วัน วัน เอ็นเตอร์เทนเม้นท์ จำกัด ผู้นำเข้าศิลปินเกาหลี เรียกได้ว่าเขาคือโอปป้าอีกคนหนึ่ง ขวัญใจน้องๆ แฟนคลับ K-POP,4. นอกจากจะสานต่อกิจการของที่บ้านแล้ว ไฮโซกึ้ง ยังเคยทำงานด้านการเมืองอีกด้วย เคยฝึกงานที่ทำเนียบรัฐบาล โดยการติดตามนายกรัฐมนตรี และยังเคยดำรงตำแหน่งรองโฆษกประจำสำนักนายกรัฐมนตรีสังกัดพรรคเพื่อไทย ในสมัยรัฐบาล พ.ต.ท.ดร.ทักษิณ ชินวัตร ทั้งยังเคยเป็นคณะทำงานของ นายสมชาย วงศ์สวัสดิ์ อดีตนายกรัฐมนตรี,5. ทั้งนี้ ไฮโซกึ้ง ยังเป็นเพื่อนรักกับ โอ๊ค พานทองแท้ ชินวัตร บุตรชายคนโตอดีตนายกรัฐมนตรี พ.ต.ท.ดร.ทักษิณ ชินวัตร,6. ตอนอายุแค่ 23 ปี ไฮโซกึ้ง เคยชิมลางงานวงการบันเทิงมาแล้วโดยการชักชวนของ บอย ถกลเกียรติ วีรวรรณ ด้วยความคิดว่าอยากทำอะไรเองที่ไม่เกี่ยวกับพ่อแม่ เลยมีผลงานด้านบันเทิงบ้าง อาทิ ละครเรื่องสงครามมายา, ทาสรักทรนง, เรื่องเหยิน เป๋ เหล่, พิธีกรรายการไอสไตล์ ทางไอทีวี, รายการเบื้องหลัง ทาง ททบ.5,7. มีหลายๆ คนบอกว่า ไฮโซกึ้ง เป็นคนสุภาพกับคนทั่วไป ทั้งยังทำตัวไม่อวดรวย ติดดิน ไปไหนใครก็รัก ใครคบด้วยก็ติดใจ โดยน้องสาวของหนุ่มกึ้ง (ณา-อุษณา) ยังเคยให้สัมภาษณ์อีกว่า พี่กึ้ง จิตใจดีมาก และใจอ่อนที่สุดในพี่น้อง ขี้สงสารคน เป็นคนอยู่ติดบ้านมาก ชอบใส่เสื้อยืดกางเกงขาสั้นนอนอยู่บ้าน เล่นเกม ไม่ชอบเที่ยวกลางคืน ไม่ดื่มเหล้า ไม่เจ้าชู้เลย,8. ไฮโซกึ้ง ถือเป็นหนุ่มฮอตอีกคนหนึ่งที่เคยมีข่าวกับบรรดานางเอก ไฮโซคนดัง มานับไม่ถ้วน บ้างก็เป็นตัวจริง บ้างก็แค่ข่าวลือ อาทิ หยาดทิพย์ ราชปาล, แองจี้ เฮสติ้ง, ขวัญ อุษามณี, ตั๊น จิตภัสร์, อั้ม พัชราภา, แตงโม ภัทรธิดา และเพิ่งเลิกรามาหมาดๆ กับดีเจสาวมากเสน่ห์ จ๋า ณัฐฐาวีรนุช และล่าสุดกำลังเป็นประเด็นร้อนๆ ว่าไฮโซกึ้งกำลังกิ๊กกั๊กกับนางเอกสาว เจนี่ เทียนโพธิ์สุวรรณ จะเป็นจริงหรือไม่ต้องรอลุ้นกันต่อไป,9. สเปกของผู้หญิงที่จะมาแต่งงานด้วย หนุ่มกึ้งเคยให้สัมภาษณ์กับหนังสือพิมพ์ไทยรัฐว่า ไม่เกี่ยวว่าเป็นดาราหรือไม่ดารา เพราะอินเนอร์สำคัญกว่า คือต้องใช่ อยู่ด้วยแล้วรู้สึกว่าใช่ ต้องเข้าใจในตัวผม เคารพซึ่งกันและกัน ผมเป็นแนวอินดี้ บางคนสวยมาก แต่ความรู้สึกที่อยู่ใกล้กันมันไม่ใช่ก็ไม่ใช่ ผมชอบผู้หญิงลุยๆ หน่อย สบายๆ กินข้าวข้างถนนได้ เพราะผมเป็นคนชอบอะไรง่ายๆ สบายๆ ผมอยากมีครอบครัวเหมือนคุณพ่อคุณแม่ ที่แต่งงานกันและรักกันยั่งยืน พ่อแม่จะตัวติดกันตลอด ไปไหนมาไหนขาดกันไม่ได้ พ่อติดแม่มาก ห่างกันก็จะคิดถึง , ,10. ความฝันของไฮโซกึ้ง คือ อยากทำหนังของตัวเองสักเรื่อง อยากทำหนังแอ็กชั่นไทยดีๆ,11.ก่อนหน้านี้มีภาพหลุดกึ้งกับนักออกแบบเบอร์ชื่อดัง (,เปิดตัวกุญแจบู๊ลิ้ม แมน การิน นักออกแบบตัวเลขพันล้าน?,) พร้อมกับพาดหัวข่าวว่าไปขอเบอร์ความรักเพื่อเสริมดวงให้นางเอกสาวรักหลง แม้นักออกแบบเบอร์ชื่อดังจะออกมาปฏิเสธแทน แต่ความจริงเป็นอย่างไร เจอเขาลองถามเขาเองตรงที่สุด,และทั้งหมดนี้คือเรื่องราวของหนุ่มที่กำลังจะคว้าใจนางเอกสาวชื่อดังที่อนาคตแทบจะร้อยเปอร์เซ็นต์.,ขอบคุณภาพจาก : ,kueng_chalermchai
หลายคนอยากรู้จักหวานใจคนใหม่ของสาวเจนี่ให้มากขึ้น ไทยรัฐออนไลน์ จึงขอพาทุกคนไปทำความรู้จักกับไฮโซหนุ่มติดดิน ซีอีโอผมยาว รวยระดับแสนล้าน เขาเป็นใคร ไปอ่านพร้อมๆ กัน 
กึ้ง เฉลิมชัย,เฉลิมชัย มหากิจศิริ,ไฮโซกึ้ง,เจนี่ กึ้ง,กึ้งแฟนเจนี่,เจนี่กึ้งเปิดตัว,ประวัติไฮโซกึ้ง,ประวัติกึ้ง เฉลิมชัย,ข่าว,ข่าวไลฟ์สไตล์,ไทยรัฐออนไลน์